Koronavirusdan tuzalgan kishini haqoratlagan shaxs jarimaga tortiladi

Koronovirusdan tuzalgan yoki karantinda bo‘lgan shaxsni kamsitganlik uchun ma’muriy jarima belgilanlanligi Adliya vazirligi matbuot kotibi Sevara Urinbayeva tomonidan eslatib o‘tildi.
«Konstitutsiyamizga ko‘ra, hech kim inson qadr-qimmatini kamsituvchi tazyiqqa duchor etilishi mumkin emas. Har bir fuqaro o‘z sha’ni va obro‘siga qilingan tajovuzlardan, shaxsiy hayotiga aralashishdan qonun bilan himoyalangan», — dedi Sevara Urinbayeva.
Ma’lumotga ko‘ra, koronavirusdan tuzalgan yoki karantinda bo‘lgan shaxsni haqorat qilganlik, sha’ni va qadr-qimmatiga putr yetkazganlik, kamsitganlik uchun shaxslarga 9 mln so‘mgacha ma’muriy jarima belgilangan.
Agar, ma’muriy jazo qo‘llanilganidan so‘ng ushbu qilmish takroran sodir etilsa, shaxs jinoiy javobgarlikka tortiladi.